recursal/SuperWikiNEXT-32B huggingface dataset:
தர்மபுரியில் ஒகேனக்கல் அருவி 
**ஒகேனக்கல் கூட்டு குடிநீர்த் திட்டம்** என்பது தமிழக மக்களின் குறிப்பாக தர்மபுரி - கிருஷ்ணகிரி மாவட்ட மக்களின் குடிநீர் பிரச்சனையை தீர்க்க தமிழக அரசு முன்வைத்த ஒரு திட்டமாகும். இத்திட்டத்திற்கான மொத்தச் செலவாக நிர்ணயிக்கப்பட்டுள்ள 13.34 பில்லியன் ரூபாய்களில் 12.4 பில்லியன் ரூபாய்களை ஜப்பானின் பன்னாட்டு கூட்டுறவு வங்கி வழங்க இருக்கிறது. மீதமான செலவை தமிழ்நாடு அரசு பொறுப்பேற்கும். இத்திட்டத்திற்கான அடிக்கல்லை தர்மபுரி, ஒகேனக்கலில் பெப்ரவரி 26, 2008 இல் தமிழக முதலமைச்சர் மு. கருணாநிதி நாட்டினார். இத்திட்டத்தினால் மூன்று நகராட்சிகளில் உள்ள 6,755 குடிமனைகள், 17 ஊராட்சிகள், மற்றும் 18 பேரூராட்சிகளில் உள்ள கிட்டத்தட்ட மூன்று மில்லியன் மக்கள் பயனடைவர் என எதிர்பார்க்கப்படுகிறது. மேலும் இத் திட்டத்தின் மூலம் தர்மபுரி, கிருஷ்ணகிரி மாவட்டங்களில் நீரில் புளோரைடு அதிகமாக இருப்பதை குறைத்து நீர் தூய்மைபடுத்தப்பட்டு மக்களுக்கு வழங்கப்படும்..

இத்திட்டத்திற்கு கர்நாடக பாஜக அரசியல்வாதிகள் எதிர்ப்பு தெரிவித்துவருகிறார்கள். கர்நாடக முதல்வர் எடியூரப்பா போராட்டத்தை முன்னின்று நடத்தினார். இத்திட்டம் நடைபெறும் ஒகேனக்கல் பகுதி கர்நாடகத்திற்கு சொந்தம் என்பது அவர்கள் வாதம்.

மேற்கோள்கள்
-----------

1. ↑  "ஒகேனக்கல் குடிநீர் திட்டம்-26ல் கருணாநிதி அடிக்கல்" இம் மூலத்தில் இருந்து 2010-09-29 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2008-04-05 அன்று. பரணிடப்பட்டது.. .

மேலும் பார்க்க
--------------

* கர்நாடகம் தமிழ்நாடு பிரச்சினைகள் காலக்கோடு

வெளி இணைப்புகள்
---------------

* பரணிடப்பட்டது 2008-04-05 at the வந்தவழி இயந்திரம்
* பரணிடப்பட்டது 2008-04-05 at the வந்தவழி இயந்திரம்
* பரணிடப்பட்டது 2008-04-05 at the வந்தவழி இயந்திரம்
* பரணிடப்பட்டது 2008-04-03 at the வந்தவழி இயந்திரம்
* பரணிடப்பட்டது 2008-04-08 at the வந்தவழி இயந்திரம்
**நந்திகள்ளி** (*Nandihalli*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.

மக்கள் தொகையியல்
----------------

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி நந்திகள்ளி கிராமத்தின் இருப்பிடக் குறியீடு அல்லது கிராமக் குறியீடு 597749 ஆகும். கிராமத்தின் மொத்த புவியியல் பரப்பளவு 1543.57 எக்டேராகும். நந்திகள்ளி கிராமம் பெல்காமில் இருந்து 22 கிமீ தொலைவில் அமைந்துள்ளது. இது நந்திகள்ளி கிராமத்தின் மாவட்ட மற்றும் துணை மாவட்டத் தலைமையகமாகும்.

நந்திகள்ளியின் மொத்த மக்கள் தொகை 3,234 ஆக இருந்தது. இதில் ஆண் மக்கள் தொகை 1,692 ஆகவும், பெண் மக்கள் தொகை 1,542 ஆகவும் இருந்தது. கிராமத்தின் கல்வியறிவு விகிதம் 66.82%, இதில் 74.53% ஆண்களும் 58.37% பெண்களும் கல்வியறிவு பெற்றிருந்தனர். சுமார் 707 வீடுகள் இங்கிருந்தன.

மேலும் காண்க
------------

* பெல்காம்
* கர்நாடக மாவட்டப் பட்டியல்

மேற்கோள்கள்
-----------

1. ↑  Village Directory பரணிடப்பட்டது 22 சூலை 2011 at the வந்தவழி இயந்திரம், 2001 Census of India
2. ↑  "Nandihalli Village Population - Belgaum - Belgaum, Karnataka", *www.census2011.co.in*, retrieved 2023-12-23

புற இணைப்புகள்
--------------

*
**ஐக்கியவியல்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று.   

காலம் 16ஆம் நூற்றாண்டு.   

இது 15 வெண்பாக்கள் மட்டும் கொண்ட ஒரு சிறு நூல்.   

ஐக்கியம் என்றால் என்ன என்பதை இந்த நூல் விளக்குகிறது. 

இந்த நூலிலுள்ள ஒரு பாடல்.

தீட்டேல் இதழிலுற இந்நூலை; தீட்டிடினும்
காட்டேல் ஊன் காயம் உவவார் கண்ணில் – காட்டிடுக
ஆதி சம வாய விலங்கு ஆக்கை இருள் ஆணவம், அ-
நாதி சம வாய நஞ்சு என்பார்க்கு
* ஐக்கியம் - விளக்கம்

ஐக்கியம் என்பது ஒன்றுபட்டு வாழ்தல்.   

இதனைத் திருவள்ளுவர் ஒப்புரவு அறிதல் என்னும் அதிகாரத்தில் விளக்குகிறார்.   

இது சமுதாயத்தில் ஒட்டுறவோடு வாழ்தல்.   

சமூகத்தில் ஒட்டுறவு இல்லாதவனை இக்காலத்தில் ‘நாதி இல்லாதவன்’ என்பர்.   

‘நாதி’ என்பது எனது என்னும் பொருளைத் தந்து தெலுங்கில் வழங்குவதைக் காண்கிறோம்.   

ஒருவனை என்னுடையவன் எனப் பிறர் மதிப்பது ‘நாதி’.   

இதுவே ஐக்கியம்.   

ஐக்கியம் இல்லாதது ‘அநாதி’. 

மேலே காட்டப்பட்டுள்ள பாடல் ‘அநாதி’ என்னும் சொல்லை அதன் பொருள் விளங்குமாறு, 
இரண்டு அடிகளில் பிரித்துக் காட்டியிருப்பது குறிப்பிடத் தக்கது.

* ஐக்கியம் - பொது விளக்கம்

வேதாந்த, சித்தாந்த வேறுபாடு காட்டாதது.

அடிக்குறிப்பு
-------------

1. ↑  மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
ஆடி
**ஆடி** (ஒலிப்புⓘ) (Mirror) என்பது அதன் ஒரு மேற்பரப்பாவது ஒளியைத் தெறிக்குமாறு அமைந்துள்ள ஒரு பொருள் ஆகும். ஆடிகள் பல வகைகளாக உள்ளன. இவற்றுள் மிகவும் பொதுவான புழக்கத்தில் உள்ளது, தளவாடி ஆகும். தட்டையான மேற்பரப்பைக் கொண்ட இது அதற்கு முன்னுள்ள பொருட்களின் விம்பங்களை அதே அளவில் தெளிவாகக் காட்ட வல்லது. வளைந்த பரப்புக்களைக் கொண்ட ஆடிகளும் உள்ளன. இவ்வாறான ஆடிகள் பிம்பங்களைப் பெருப்பித்து அல்லது சிறிதாக்கிக் காட்டுவதுடன், ஒளிக் கற்றைகளைக் குவிக்கும் வல்லமையும் கொண்டவை. இதனால் இவை, இவ்வியல்புகளைப் பயன்படுத்தும் பல்வேறு சாதனங்களில் பயன்படுகின்றன.

ஆடிகளின் வகைகள்
---------------

* தளவாடி
* வளைவாடி
	+ குவியாடி
	+ குழியாடி

### தளவாடி

முதன்மைக் கட்டுரை: தளவாடி
தளவாடிகள் வீடுகளிலும், பிற இடங்களிலும் பல்வேறு தேவைகளுக்காகப் பயன்படுவதைக் காண முடியும். முக்கியமாக முகம் பார்க்கும் கண்ணாடிகளாகக் கழுவறைகள், ஒப்பனை அறைகள் போன்ற இடங்களில் பொருத்தப்படுகின்றன. சிறிய அல்லது ஒடுங்கிய இடங்களைப் பெரிதுபோல் காட்டுவதற்கு அல்லது அதன் குறுகல் தன்மை தோற்றாமல் இருப்பதற்கு சுவர்களில் பெரிய தளவாடிகளைப் பொருத்துவது உண்டு.

மேற்கோள்கள்
-----------

1. ↑  "Breaking a mirror - meaning of broken mirror". *Mirror History* இம் மூலத்தில் இருந்து 13 April 2017 அன்று. பரணிடப்பட்டது.. .
2. ↑  Bianchi, Robert Steven (2004). *Daily Life of the Nubians*. Greenwood Publishing Group. பக். 81. பன்னாட்டுத் தரப்புத்தக எண்:978-0-313-32501-4.
3. ↑  "Ancient Chinese Bronze Mirrors". The Huntingdon Library, Art Museum and Gardens. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Bupleurum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Gianguzzi, L.; La Mantia, A. (2006). "*Bupleurum elatum*". *IUCN Red List of Threatened Species* **2006**: e.T61610A12521678. doi:10.2305/IUCN.UK.2006.RLTS.T61610A12521678.en.. பார்த்த நாள்: 16 November 2021.
இந்தக் கட்டுரை கோயம்புத்தூர் மாவட்டம், கோவை மாநகராட்சி எல்லைக்குட்பட்ட , போத்தனூர் அருகே உள்ள ஊர் - நஞ்சுண்டாபுரம் பற்றியது.  கோயம்புத்தூர் மாவட்டம், பெரியநாயக்கன்பாளையம் ஊராட்சி ஒன்றியம் நஞ்சுண்டாபுரம் ஊராட்சிக்கு, நஞ்சுண்டாபுரம் ஊராட்சி என்பதைப் பாருங்கள்.

***நஞ்சுண்டாபுரம்*** என்பது இந்தியாவின் தமிழ்நாட்டில் உள்ள கோயம்புத்தூர் நகரின் மாநகரப் பகுதி ஆகும். போத்தனூர் அருகே உள்ள இந்த நகரம் கோவையின் வளர்ந்த சுற்றுப்புறங்களில் ஒன்றாகும் மற்றும் 1981  முதல் கோயம்புத்தூர் மாநகராட்சியின் ஒரு பகுதியாக உள்ளது. நொய்யல் ஆற்றின் கரையில் அமைந்துள்ள நஞ்சுண்டேஸ்வரர் கோயிலில் இருந்து "நஞ்சுண்டாபுரம்" என்ற பெயர் வந்தது.

அமைவிடம்
--------

நஞ்சுண்டாபுரத்தில் உள்ள முக்கிய சாலைகளில் ராமநாதபுரம் சாலை, போத்தனூர் சாலை, வெள்ளலூர் சாலை மற்றும் குறிச்சி சாலை ஆகியவை அடங்கும். 

இந்த ஊர் கோயம்புத்தூர் சர்வதேச விமான நிலையத்திலிருந்து 11 கிமீ தொலைவிலும், மத்திய ரயில் நிலையத்திலிருந்து சுமார் 5.3 கிமீ தொலைவிலும், காந்திபுரம் மத்திய பேருந்து நிலையத்திலிருந்து 7.1 கிமீ தொலைவிலும், போத்தனூர் ரயில் நிலையத்திலிருந்து 3.4 கிமீ தொலைவிலும் அமைந்துள்ளது.

அரசியல்
-------

நஞ்சுண்டாபுரம் வட்டாரம் சிங்காநல்லூர் மாநில சட்டமன்றத் தொகுதி மற்றும் கோவை மக்களவைத் தொகுதிக்கு உட்பட்டது.

குறிப்புகள்
-----------

1. ↑  "Nanjundapuram Location". .
2. ↑  "Commuters suffer as traffic chokes Nanjundapuram Road". The Times of India 21 June 2018 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`. .
3. ↑  "Singanallur Legislative Assembly Constituency". The Hindu 14 April 2021 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`. .
**பம்பாய் தடைச் சட்டம், 1949** (Bombay Prohibition Act, 1949) என்பது பம்பாய் மாநிலத்தில் மதுவிலக்கை ஊக்குவித்தல் மற்றும் அமலாக்குதல் தொடர்பாக பம்பாய் சட்டமன்றத்தில் இயற்றப்பட்ட ஒரு சட்டமாகும். பம்பாய் மாநிலம் 1960 ஆம் ஆண்டில் மகாராட்டிரா மற்றும் குசராத்து மாநிலங்களாகப் பிரிக்கப்பட்டது 

இச்சட்டத்தின் கீழ் மதுபானம் வாங்குவதற்கு, வைத்திருப்பதற்கு, உட்கொள்வதற்கு அல்லது வழங்குவதற்கு அனுமதி பெற வேண்டியது கட்டாயமாகும். அனுமதியின்றி மதுபானம் வாங்குதல், அருந்துதல் அல்லது பரிமாறுதல் போன்ற குற்றங்களுக்காக மூன்று மாதங்கள் முதல் 5 ஆண்டுகள் வரை சிறைத்தண்டனையுடன் ஒருவரை கைது செய்ய காவல்துறைக்கு இச்சட்டம் அதிகாரம் அளிக்கிறது. அனுமதிப்பத்திரம் இன்றி மதுபானம் கொண்டு சென்றால் 50,000 ரூபா அபராதமும் 5 வருட சிறைத்தண்டனையும் விதிக்கப்படும். 

சுதந்திரத்திற்குப் பிறகு, பாம்பாய் தடைக் குழுவின் உறுப்பினராக மராட்டிய ஆட்சேர்ப்பு வாரியத்தின் தலைவராக இருந்த பாம்பாயைச் சேர்ந்த வழக்கறிஞர் திரு இயே.எசு. சாவந்தை அரசாங்கம் நியமித்தது.

குறிப்பிடத்தக்க கைதுகள்
-----------------------

2013 ஆம் ஆண்டு ஆவணப்பட தயாரிப்பாளர் பிரித்தி சந்திரானி வீட்டில் சாக்லேட் தயாரிப்பதற்காக மது வைத்திருந்ததற்காக கைது செய்யப்பட்டார்.

மேற்கோள்கள்
-----------

1. ↑  The Bombay (Reorganisation) Act, 1960
2. ↑  "Facts know about Bombay Prohibition Act 1949 how to get liquor license permit in Mumbai City". Realityviews.in. 2012-06-24. .
3. ↑  "Mumbai shocker: Woman arrested for possessing liquor for chocolates". Ndtv.com. 2012-06-24. .
4. ↑  "Detained for not possessing liquor permits, woman let off - Indian Express". Archive.indianexpress.com. 2012-06-23. .
5. ↑  "Worli resident talks about ordeal after raid". Epaper.timesofindia.com. 2012-06-23. .
**இமாம் ஷாமில்** (ஆங்கிலம்:Imam Shamil) (26 ஜூன் 1797-4 பெப்ரவரி 1817) (சாமீல் என உச்சரிக்கப்படுகின்றது) ஸாமய்ல்,சாமில் மற்றும் சாமீல் எனவும் அழைக்கப்படுகின்றார்.இவர் வடக்கு கவ்காசஸ், இன்றைய செச்னியாவின் அவார் இனக்குழுவைச் சேர்ந்த முஸ்லிம் அரசியல் மற்றும் சமயத் தலைவராக இருந்தவர். அவர் நக்ஷபந்தியா சூபி வலையமைப்பின் ஒரு ஆன்மிக வழிகாட்டியும் ஆவார். கவ்காஸ் யுத்தத்தின் போது ரஷ்ய எதிரப்புப் படையின் தலைவராகவும், கவ்காஸ் இமாமத்தின் (1834-1859) மூன்றாவது இமாமாகவும் இருந்தவர்.

குடும்பம் மற்றும் ஆரம்ப வாழ்க்கை
--------------------------------

இமாம் ஷாமில் 1797இல் கிம்ரியின் அவல் கிராமத்தில் பிறந்தார். இது இன்றையை ரஷ்யாவின்,தாகெஸ்தானில் அமைந்துள்ளது.அவரது இயற்பெயர் அலி, எனினும் பின்னர் அவரது பெயர் மாற்றப்பட்டது.அவரது தந்தை டேன்காவு ஓர் நிலப்பிரவு. அவரது தந்தையின் பதவியின் காரணமாக, இமாம் ஷாமில் அவரது நெருங்கிய நண்பர் காஸி முல்லாவுடன் அரபு மற்றும் தரக்கவியல் போன்ற பல விடயங்களை கல்விகற்பதற்கு அனுமதி வழங்கப்பட்டது.இமாம் ஷாமில், அல்குர்ஆன் மற்றும் ஹதீஸை நன்றாகப்படித்த மதிக்கப்படக்கூடியவராக காணப்பட்டார்.

இமாம் ஷாமில் அவர்கள் பிறந்த காலப்பகுதயில் ரஷ்யப் பேரரசு, உதுமானியப் பேரரசுக்குள் தனது அரசின் நிலப்பரப்பை விரிவுபடுத்திக்கொண்டிருந்தது. ரஷ்ய படையெடுப்பினால், பல கவ்காசஸ் நாடுகள் ஒன்றுபட்டு ரஷ்யாவின் படையெடுப்புக்களை எதிரத்துவந்தது இது கவ்காசஸ் போர் என அறியப்படுகின்றது.கவ்காசஸ் ரஷ்ய எதரிப்பு படையின் ஆரம்ப தலைவர்களாக செயக் மன்சூர் மற்றும் காஸி முல்லா ஆகியோர் இருந்தனர்.ஷாமிலின் சிறுபராய நண்பராக காஸி முல்லா இருந்தார். பின்னர், காஸி முல்லாவின் சீடராகவும், ஆலோசகராகவும் மாறினார்.

மேற்கோள்கள்
-----------

1. ↑  "The Great Shamil, Imam of Daghestan and Chechnya, Shaykh of Naqshbandi tariqah" இம் மூலத்தில் இருந்து 2018-01-14 அன்று. பரணிடப்பட்டது.. .
**இரம்யா சதாசிவம்** (Ramya sadasivam) என்பவர் தமிழ் நாட்டைச் சேர்ந்த ஒரு பெண் ஓவியர் ஆவார். இவர் வரைந்த ஓவியங்களுக்காக பிரபுல்ல தணுக்கர் விருது 2016 ஆம் ஆண்டு வழங்கப்பட்டது. சுபந்தன் சிறந்த கலைஞர் விருதும் வழங்கப்பட்டது.

இரம்யா சதாசிவம் உயிர்த் தொழில் நுட்பத்தில் பட்டமும், மேற்கத்தியக் கலைகளில் பட்டயமும் பெற்றார். சிறு வயதிலிருந்தே ஓவியம் வரைவதில் ஆர்வம் கொண்டிருந்தாலும் 2006 ஆம் ஆண்டுதன் முதன் முதலாக வரையத் தொடங்கினார். தொடக்கத்தில் கரிக்கோலில் வரைந்தார். பின்னர் ஆயில் வண்ணத்தில் வரைந்தார். இந்திய நாகரிகம், பண்பாடு, பழக்க வழக்கங்கள், சிற்றூர்ப்புற வாழ்க்கை முறைகள், உழைப்பாளிகளின் அன்றாட அலுவல்கள், பெண்களின் நிலைகள் ஆகியனவற்றை ஓவியத்தில் சித்தரித்துள்ளார். 
சிற்பங்கள், இயற்கைக் காட்சிகள் ரசிப்பவர்களைத் தாண்டி, யதார்த்த நிகழ்வுகளை ஓவியமாகப் பதிவு செய்து அதில் வெற்றியும் பெற்றார். பல்வேறு வகையான ஓவியங்களில் திறமை பெற்றவர் என்றாலும் உருவக கலை – குறிப்பாக நிர்வாண ஓவியங்களை சித்தரிப்பத்தில் கை தேர்ந்தவராக உள்ளார்.

மேற்கோள்கள்
-----------

1. ↑  போகிற போக்கில்: தூரிகையால் பேசும் காரிகை, தி இந்து (தமிழ்), நாள்: நவம்பர் 6, 2016.
2. ↑  "ஆடைகளற்ற கலை கண்களை உறுத்துகிறதா?- இயற்கையை இழிவாகப் பார்க்கின்றனர்!" (in en). 2019-11-01. .
3. ↑  "நிர்வாண ஓவியங்கள் மிகப் பெரிய கலை, அதை பெருமையாக வரைகிறேன் – சென்னை ஓவியர் ரம்யா சதாசிவம்" (in ta). .
4. ↑  "நான் ஏன் நிர்வாண ஓவியம் வரைகிறேன்?" (in ta). 2019-10-31. .

வெளி இணைப்புகள்
---------------

* வரைதலே வாழ்க்கை-ரம்யா சதாசிவம்
**மகாராட்டிர நாள்** (*Maharashtra Day*) என்பது இந்திய மாநிலமான மகாராட்டிரத்தின் ஒரு அரசு விடுமுறை நாளாகும்.  இது இந்தியாவில் மகாராட்டிர மாநிலம் உருவானதை நினைவுகூரும் நாளாகும்.  1 மே 1960 அன்று பம்பாய் மாநிலத்தைப் பிரித்து இந்தப் புதிய மாநிலம் உருவாக்கப்பட்டது.  மராத்தி மொழி பேசும் மக்களுக்காக தனியாக மகாராட்டிர மாநிலம் உருவாக்கப்பட்டதன் நினைவாக இந்த நாள் கொண்டாடப்படுகிறது. மகாராட்டிர நாளானது பொதுவாக அணிவகுப்புகள், அரசியல் சொற்பொழிவுகள், விழா போன்றவற்றைக் கொண்டதாக இருக்கும். மேலும் மகாராட்டிரத்தின் வரலாறையும், மரபுகளையும் கொண்டாடும் அரசு மற்றும் தனியார் நிகழ்வுகள் நடக்கும்.

பின்னணி
-------

1956 மாநிலங்கள் மறுசீரமைப்புச் சட்டம் மொழிகளின் அடிப்படையில் இந்தியாவில் உள்ள மாநிலங்களுக்கான எல்லைகளை வரையறுத்தது.  1950 இல் உருவாக்கபட்ட பம்பாய் மாநிலமானது மராத்தி, குஜராத்தி, குச்சி மற்றும் கொங்கணி போன்ற பல்வேறு மொழிகள் பேசப்படும் வெவ்வேறு பகுதிகளைக் கொண்டதாக இருந்தது. சம்யுக்த மகாராட்டிர சமிதி பம்பாய் மாநிலத்தை இரு மாநிலங்களாகப் பிரிக்கும் இயக்கத்தில் முன்னணியில் இருந்தது. பம்பாய் மாநிலத்தை குசராத்தி மற்றும் குச்சி மொழி பேசும் பகுதிகளை ஒன்றாகவும், மராத்தி மற்றும் கொங்கனி பேசும் பகுதிகளைக் கொண்டு ஒன்றாகவும் என இருமாநிலங்களாக பிரிக்கும் கோரிக்கைக் கொண்டது.  

இந்த இயக்கத்தின் விளைவாக இந்திய நாடாளுமன்றத்தால் 1960 ஆம் ஆண்டு ஏப்ரல் 25 ஆம் நாள் பம்பாய் மறுசீரமைப்புச் சட்டம் இயற்றபட்டது. அதன்படி மகாராட்டிரம், குசராத்து என மாநிலங்கள் உருவாக்கப்பட்டன. இந்தச் சட்டம் 1 மே 1960 இல் நடைமுறைக்கு வந்தது, அதனால்தான் ஆண்டுதோறும் இந்த விழா கொண்டாடப்படுகிறது.

கடைபிடித்தல்
------------

ஒவ்வொரு ஆண்டும் மகாராஷ்டிரா அரசு மே முதல் தேதியை பொது விடுமுறை நாளாக அறிவித்து மகாராட்டிர நாளாக கொண்டாடுகிறது. மாநில மற்றும் ஒன்றிய அரசின் அதிகார வரம்பிற்கு உட்பட்ட அனைத்து பள்ளிகள், அலுவலகங்கள், நிறுவனங்கள் போன்றவற்றிற்கு இந்த விடுமுறை பொருந்தும். பல்வேறு நிகழ்ச்சிகளை ஏற்பாடு செய்து இந்த நாளை கொண்டாடுகின்றனர்.

மரபுகள்
-------

ஒவ்வொரு ஆண்டும் மகாராட்டிர ஆளுநர் உரை நிகழ்த்தும் சிவாஜி பூங்காவில் அணிவகுப்பு நடத்தப்படுகிறது. 

வெளிநாட்டினரைத் தவிர்த்து மகாராட்டிரம் முழுவதும் இந்த நாளில் இந்தியர்களுக்கு மதுபானம் விற்பனை செய்வது தடைசெய்யப்பட்டுள்ளது.

தனித்துவமான வரலாற்று கொண்டாட்டங்கள்
-----------------------------------

மகாராட்டிர நாளுக்கான பொன்விழா கொண்டாட்டங்கள் 1 மே 2011 அன்று மகாராஷ்டிரா முழுவதும் நடத்தப்பட்டது.

புதிய திட்டங்கள் துவக்கம்
-------------------------

மகாராட்டிர மாநிலத்தில் அரசு மற்றும் தனியார் துறை பல்வேறு புதிய திட்டங்களை மே 1 அன்று தொடங்கி வைப்பது வழக்கம்.

மராத்தி விக்கிப்பீடியா 1 மே 2003 இல் தொடங்கப்பட்டது.

மேற்கோள்கள்
-----------

1. 1 2  "Public Holidays in Maharashtra, India in 2014 – Office Holidays". .
2. ↑  "Maharashtra Day – Maharashtra Day Celebration". .
3. ↑  "THE STATES REORGANISATION ACT, 1956".
4. ↑  Guha, Ramachandra. *India After Gandhi: The History of the World's Largest Democracy*.
5. ↑  Kaminsky, Arnold P.; Long (23 September 2011). *India Today: An Encyclopedia of Life in the Republic*.
6. ↑  "Public Holiday – 2015". *மகாராஷ்டிர அரசு* (மகாராஷ்டிர அரசு).. பார்த்த நாள்: 11 May 2015.
7. ↑  "List of dry days to be followed by retail licensee every year".
**கார்ல் மார்க்சு நினைவுச்சின்னம்** (*Karl Marx monument*) என்பது உருசிய நாட்டின் மாசுகோ நகரில் 1962 ஆம் ஆண்டு சோவியத் நாட்டின் சிற்பி இலெவ் கெர்வெல் என்பவரால் உருவாக்கபட்ட ஒரு நினைவுச்சின்னமாகும். மாசுகோவிலுள்ள நாடக அரங்க சதுக்கத்தின் போல்சோய் நாடக அரங்கு அருகில் இந்நினைவுச் சின்னம் அமைந்துள்ளது.

மார்க்சு நினைவுச்சின்னம் 160 டன் எடையுள்ள சாம்பல் நிற கருங்கல்லின் ஒற்றைத் தொகுதியால் செய்யப்பட்டதாகும். குடசேவ்சுகி சுரங்க குவாரியில் உள்ள டினெப்ரோபெட்ரோவ்சுக்கிற்கு அருகே இங்கருங்கல் தோண்டி எடுக்கப்பட்டது. தற்போது இவ்விடம் உக்ரைனில் அமைந்துள்ளது. மார்க்சு மேடையில் நின்று கொண்டு, உழைக்கும் மக்களை நோக்கி அனல் பறக்கும் பேச்சால் உரையாற்றுவது போல் இந்த நினைவுச் சின்னம் சித்தரிக்கப்பட்டுள்ளது. சோவியத் ஒன்றியத்திலுள்ள அனைத்து நாடுகளின் பாட்டாளிகளே, ஒன்றுபடுங்கள்! என்ற முழக்கத்துடன் நினைவுச் சின்னம் அலங்கரிக்கப்பட்டுள்ளது. முன்புறத்தில் நினைவுச்சின்னத்தின் இருபுறமும் இரண்டு கருங்கல் தூண்கள் அமைக்கப்பட்டுள்ளன. அவற்றில் ஒன்றில் மார்க்சின் இறுதிச் சடங்கில் கூறப்பட்ட பிரெடரிக் ஏங்கெல்சின் வார்த்தைகள் செதுக்கப்பட்டுள்ளது: "இவரது பெயரும் செயலும் பல நூற்றாண்டுகளுக்கு நீடிக்கும்" என்பன அவ்வார்த்தைகளாகும். மற்றொன்றில் - லெனினின் சொற்றொடரான "மார்க்சின் போதனை சர்வ வல்லமை வாய்ந்தது, ஏனென்றால் அது ஓர் உண்மை."  என்ற வார்த்தைகள் செதுக்கப்பட்டுள்ளது.

வரலாறு
------

1957 ஆம் ஆண்டின் தொடக்கத்தில், மார்க்சின் நினைவுச்சின்னத்திற்கான சிறந்த திட்டத்திற்காக அனைத்து சங்கத்தினருக்கான ஒரு போட்டி நடைபெற்றது; இப்போட்டியின் வெற்றியாளர் சிற்பி லெவ் கெர்பெலின் தலைமையிலான படைப்பாற்றல் குழுவாகும். நினைவுச்சின்னத்தின் பிரமாண்டமான திறப்புவிழா அக்டோபர் 29, 1961 அன்று நடைபெற்றது. உயர் கட்சி மற்றும் சோவியத் தலைமை, காங்கிரசு பிரதிநிதிகள், பிற நாடுகளின் பொதுவுடமைக் கட்சிகளின் விருந்தினர்கள் முன்னிலையில் இவ்விழா நடைபெற்றது.

பரவலர் பண்பாட்டில்
------------------

1988 ஆம் ஆண்டு அதிரடித் திரைப்படமான ரெட் ஈட் திரைப்படத்தில் இந்நினைவுச் சின்னம் இடம்பெற்றுள்ளது.

மேர்கோள்கள்
-----------

1. ↑  Гак А. К истории создания памятника К. Марксу // Искусство. 1977, № 10. С.58-61
2. ↑  "RED HEAT MOVIE STILL" இம் மூலத்தில் இருந்து 2021-11-28 அன்று. பரணிடப்பட்டது.. .
**எண்ணை** ***(Dipterocarpus zeylanicus)*** எனப்படுவது இலங்கைக்கு அகணியமான இருசிறகித் தாவரம் ஒன்றாகும். இருசிறகித் தாவரங்கள் சிங்கள மொழியிற் பொதுவாக **ஹொர** என்று அழைக்கப்படுகின்றன.

தோற்றம்
-------

40 - 45 மீ உயரம் வரை வளரும் பெரிய மரமான இது 4 - 6 மீ சுற்றளவு வரை தடிக்கக் கூடியது. இதன் பட்டை இளம் செவ்வூதா கலந்த கபில நிறத்தில் அல்லது இளம் மஞ்சள் கலந்த கபில நிறத்திற் காணப்படும். எண்ணை மரப் பட்டையிற் குறிப்பிடத் தக்க அளவு பிசின் காணப்படும். எண்ணை இலைகள் பெரிதாகவும் முட்டை வடிவிலும் 5 முதல் 8 அங்குலம் வரை நீளத்திலும் காணப்படும். எண்ணை இலைகளின் கூரிய நுனிப் பகுதி வெள்ளி நிற மயிர்களால் மூடப்பட்டிருக்கும். சித்திரை மாதத்திற் பூக்கும் எண்ணையின் பழங்கள் காற்றிற் பறந்து செல்லத் தக்க வகையில் இருசிறகுகள் கொண்டிருக்கும். எண்ணை மரங்கள் இலங்கையின் தாழ்நில ஈரவலயப் பகுதிகள் அனைத்திலும், குறிப்பாக இரத்தினபுரி, களுத்துறை, காலி, மாத்தறை மாவட்டங்களலும் சிங்கராஜ, கன்னெலிய-தெதியகல-நாக்கியாதெனிய மழைக்காடுகளிலும் காணப்படும்.

பயன்பாடு
--------

எண்ணை மரங்களால் மிக உறுதியான வன்பலகைகள் பெறப்படுகின்றன. இம்மரக் கட்டையின் ஒரு கன அடி 54 இறாத்தல் நிறை கொண்டிருக்கும். இம்மரத்தின் வைரம் இளம் செவ்வூதா நிறத்திலிருந்து கடும் செங்கபில நிறம் வரை வேறுபாடான நிறங்களைக் கொண்டிருக்கும். இதன் கட்டைகளைப் பாதுகாப்பதற்கான செயன்முறைகள் நிகழ்த்தப்பட்ட பின்னர் தொடருந்துப் பாதைக் கட்டைகளாகவும், மின் கம்பங்களிலும், கட்டிடங்களின் உறுதியான பலகைத் தேவைகளுக்காகவும் தச்சுத் தொழிலிலும் பயன்படுத்தப்படுகின்றன. நீரினுட் பயன்படுத்தப்படுவதற்கும் எண்ணைப் பலகை மிகச் சிறந்த தெரிவொன்றாகும்.

காப்பு
------

கொழும்பிலிருந்து 50 கிமீ தொலைவில் கொழும்பு-இங்கிரிய முதன்மைப் பாதையில் உள்ள ஹந்தபான்கொட என்னுமிடத்தில் உள்ள காட்டுப் பகுதியில் எண்ணைத் தாவரங்கள் பயிரிடப்பட்டுள்ளன. 20 ஹெக்டேயர் பரப்பில் உள்ள அதனை இலங்கை வன பரிபாலனத் திணைக்களம் பாதுகாக்கிறது.

மேற்கோள்கள்
-----------

* "சுந்தர சிங்ஹராஜய" - காமினி குமார விதான
* Wood & it uses - இலங்கை வன பரிபாலனத் திணைக்களம் 1962.
**பிரேமாபாய் அரங்கம் (Premabhai Hall)** இந்தியாவின் குசராத்து மாநிலம் அகமதாபாத்தில் கைவிடப்பட்ட ஒரு அரங்கமாகும்.  அரங்கம் குசராத்து வித்யா சபைக்கு சொந்தமானதாகும்.

வரலாறு
------

ஆங்கிலேயர் காலத்தில், இந்த அரங்கம் நாடக நிகழ்ச்சிகளுக்கு பயன்படுத்தப்பட்டது. 1960 ஆம் ஆண்டுகளில் பிரேமாபாய் அரங்கம் மறுவடிவமைப்பு செய்ய முன்மொழியப்பட்டது. இத்திட்டத்திற்காக பி.வி. தோசி தேர்ந்தெடுக்கப்பட்டார். 1972 ஆம் ஆண்டில் புரூட்டலிச கட்டடக் கலை பாணியில் கட்டப்பட்ட புதிய கட்டிடம் திறக்கப்பட்டது. 

1990 ஆம் ஆண்டுகளில் தீயணைப்பு ஒழுங்குமுறை சிக்கல்கள் காரணமாக அரங்கம் கைவிடப்பட்டது. தோல்வியடைந்த இடிப்புத் திட்டம் கைவிடப்பட்டாலும் கட்டிடம் அப்படியே உள்ளது.

விளக்கம்
--------

இந்த அரங்கம் புரூட்டலிச கட்டடக் கலை பாணியில் கட்டப்பட்டுள்ளது, முழு அமைப்பும் வலுவூட்டப்பட்ட கற்காரையால் கட்டப்பட்டுள்ளது. அரங்கத்தில் 1000 பேர் அமரும் வசதி கொண்டது.

மேற்கோள்கள்
-----------

1. ↑  "Premabhai Hall". .
2. 1 2  "Premabhai hall: AMC offers Rs10 crore, trust wants Rs30 crore". .
3. ↑  "Premabhai Hall to become AMC city civic centre". .
4. 1 2  Patel, Shailja. "Premabhai Hall: Reinvigorating Public Realm". .
5. ↑  "Premabhai Hall" (in en). .
வகைப்பாடு
---------

{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/பூயா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

பூயா ரெய்மொண்டிய்
தாவரவியல் பெயர்  : *பூயா ரெய்மொண்டிய்* *Puya raimondii*

குடும்பம்  : **புரோமிலேசியீ** (Bromeliaceae)

### இதரப் பெயர்

**பொலிவியன் செடி** (Bolivian Plant)

செடியின் அமைவு
--------------

இது ஒரு பாலைவனச் செடியாகும். ஒற்றை விதையிலைத் தாவரத்தில் மிகப்பெரியதாக வளரும் செடியாகும். இச்செடி 40 அடி உயரம் வளரக்கூடியது. இலைவகள் வட்ட வடிவில் ரோஜாப்பூபோல் அமைந்துள்ளது. இச்செடி 150 ஆண்டுகள் ஆன பிறகே பூக்கிறது. இதனுடைய மலர் கொத்து 34 அடி நீளத்திற்கு வளருகிறது. இதில் 8000-க்கும் மேற்பட்ட வெள்ளை பூக்கள் மலர்கின்றன. 

வெள்ளை பூக்கள்பூ முடிந்து விதை வந்தவுடன் இச்செடி இறந்துவிடுகிறது. மலர் கொத்தில் மிகப்பெரியது இதுவே ஆகும். மேலும் உலகில் மிக மெதுவாக பூக்கும் தாவரமும் இதுவே ஆகும்.

காணப்படும் பகுதிகள்
-------------------

இச்செடி தென் ஆப்பிரிக்காவிலும், தென் அமெரிக்காவிலும் மற்றும் பெரு நாட்டில் வளர்கிறது. இவற்றில் 44 இனச் செடிகள் உள்ளன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑  Lambe, A. 2009. *Puya raimondii*. The IUCN Red List of Threatened Species 2009. Downloaded on 09 September 2015.
2. ↑   *சிறிதும் - பெரியதும்*. அறிவியல் வெளியீடு. .
சிறிய வட்டம் (கருப்பு) பெரிய வட்டத்தின் (நீலம்) உட்புறம் தொட்டவாற்று உருளும் போது வரையப்படும் உட்சில்லுரு (சிவப்பு) (இப்படத்தில் *R* = 5, *r* = 3, *d* = 5).
**உட்சில்லுரு** (*hypotrochoid*) என்பது ஒரு வட்டத்துடன் தொடர்புபடுத்தப்பட்ட புள்ளியொன்றின் தடத்தினைக் காட்டும் சிறுசில்லி (roulette) வகையைச் சேர்ந்த ஒரு வளைவரை. தொடர்புபடுத்தப்பட்ட வட்டத்தின் மையத்துக்கும் அப்புள்ளிக்கும் இடையே உள்ள தூரம் *d* அலகுகள். இந்த வட்டத்தின் ஆரம் *r* அலகுகள். இவ்வட்டம் *R* அலகு ஆரமுள்ள மற்றொரு நிலையான வட்டத்தின் உட்புறத்தைத் தொட்டபடியே நழுவாமல் உருளும் போது, நாம் எடுத்துக்கொண்ட புள்ளி நகர்கின்ற தடம் ஒரு வளைவரையாக இருக்கும். சிறுசில்லி வகையைச் சேர்ந்த இவ்வளைவரை, உட்சில்லுரு என அழைக்கப்படுகிறது.

*d* இன் அளவு *r* இன் மதிப்பை விடச் சிறியதாகவோ, பெரியதாகவோ அல்லது சமமாகவோஇருக்கலாம். அதாவது புள்ளி வட்டத்துக்குள்ளே, வட்டத்திற்கு வெளியே அல்லது வட்டத்தின் மீது இருக்கலாம். வட்டத்தின் மீது புள்ளி அமையும் போது உட்சில்லுரு, உள்வட்டப்புள்ளியுருவாக அமையும்.

எடுத்துக்காட்டு
---------------

* *சுழல் வரைவி* -விளையாட்டுக் கருவியால் வரையப்படுபவை, உட்சில்லுரு மற்றும் வெளிச்சில்லுரு வளைவரைகள்.

உட்சில்லுருவின் துணையலகுச் சமன்பாடுகள்
--------------------------------------

{\displaystyle x(\theta )=(R-r)\cos \theta +d\cos \left({R-r \over r}\theta \right)}
{\displaystyle y(\theta )=(R-r)\sin \theta -d\sin \left({R-r \over r}\theta \right).}
இங்கு {\displaystyle \theta ,} உருளும் வட்டத்தின் மையம் கிடைமட்டத்தோடு உண்டாக்கும் கோணம். ({\displaystyle \theta ,} போலார் கோணம் அல்ல.)

சிறப்பு வகைகள்
--------------

நீள்வட்டத்தை (சிவப்பு) உட்சில்லுருவின் சிறப்பு வகையாகக் (R = 2r) கொள்ளலாம்; இப்படத்தில் R = 10, r = 5, d = 1.
* *d* = *r* எனில் உட்சில்லுரு, உள்வட்டப் புள்ளியுரு (hypocycloid) ஆக இருக்கும்.
* *R* = 2*r* உட்சில்லுரு, நீள்வட்டமாக இருக்கும்.

மேற்கோள்கள்
-----------

* J. Dennis Lawrence (1972). *A catalog of special plane curves*. Dover Publications. பக். 165–168. பன்னாட்டுத் தரப்புத்தக எண்:0-486-60288-5.

வெளி இணைப்புகள்
---------------

* Flash Animation of Hypocycloid
* Hypotrochoid from Visual Dictionary of Special Plane Curves, Xah Lee
* Interactive hypotrochoide animation பரணிடப்பட்டது 2011-04-11 at the வந்தவழி இயந்திரம்
* O'Connor, John J.; Robertson, Edmund F. "Hypotrochoid", *MacTutor History of Mathematics archive*, புனித ஆண்ட்ரூசு பல்கலைக்கழகம்.
**அழகேசு தாசு (Alakesh Das) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு சனவரி மாதம் முதல் தேதியன்று இவர் பிறந்தார்.** இந்தியாவின் 14 ஆவது மக்களவை உறுப்பினராக இருந்தார். மேற்கு வங்காளத்தின் நவதீப் தொகுதியை பிரதிநிதித்துவப்படுத்துகிறார். மேற்கு வங்காள அரசியலில் இந்திய பொதுவுடைமைக் கட்சியின் (மார்க்சியம்) உறுப்பினராகச் செயல்பட்டார்.

ஆரம்ப கால வாழ்க்கை
------------------

அழகேசு தாசு 1964 ஆம் ஆண்டு மேற்கு வங்காள மாநிலத்தின் நதியா மாவட்டத்திலுள்ள இரானாகாட்டில் பிறந்தார். இவரது தந்தை பெயர் சியாம் சந்திர தாசு என்பதாகும். கல்யாணி பல்கலைக்கழகத்தில் ஆனர்சு படிப்பில் இளம் அறிவியல் பட்டம் பெற்றார். அரசியலுக்கு வருவதற்கு முன்பு ஒரு பள்ளி ஆசிரியராகப் பணியாற்றினார்.

மேற்கோள்கள்
-----------

1. ↑  "A look at new Members of Parliament from West Bengal" (in en). .
2. ↑  "Alakesh Das Election Results 2019: News, Votes, Results of Assembly" (in en). .
3. ↑  "Shri Alakesh Das MP biodata Nabadwip-SC | ENTRANCE INDIA" (in en-US). 2018-12-24. .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
இந்தியக் குடியரசின் **ஏழாவது குடியரசுத் தலைவர் தேர்தல் 1977** ல் நடைபெற்றது. ஜனதா கட்சியின் நீலம் சஞ்சீவ ரெட்டி போட்டியின்றி தேர்ந்தெடுக்கப்பட்டு குடியரசுத் தலைவரானார்

பின்புலம்
---------

ஆகஸ்ட் 6, 1977ல் இந்தியாவின் ஏழாவது குடியரசுத் தலைவர் தேர்தல் நடைபெறுவதாக இருந்தது. 1974ல் குடியரசுத் தலைவரான பக்ருதின் அலி அகமது பதவியில் இருக்கும் போதே பெப்ரவரி 11, 1974ல் மரணமடைந்தார். புதிய தேர்தல் நடத்துவதற்கு முன்னர் 1977 நாடாளுமன்றத் தேர்தல் நடைபெற இருந்ததால் துணைக்குடியரசுத் தலைவர் பசப்பா தனப்பா ஜாட்டி தற்காலிக குடியரசுத் தலைவராகப் பொறுப்பேற்றார். நாடாளுமன்றத் தேர்தலில் காங்கிரசு கட்சி படுதோல்வி அடைந்து ஜனதா கட்சி கூட்டணி வெற்றி பெற்றது. ஜனதா கட்சி அரசு இந்தியக் குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம் (திருத்தம்), 1977 இனை இயற்றி, உச்ச நீதிமன்றத்துக்கு குடியரசுத் தலைவர் தேர்தலில் ஏற்படும் பிணக்குகளைத் தீர்க்க அதிகாரம் வழங்கியது. பின் ஆகஸ்ட் 6ம் தேதி குடியரசுத் தலைவர் தேர்தல் நடத்த முடிவு செய்யப்பட்டது. 1969 குடியரசுத் தலைவர் தேர்தலில் எதிர்க்கட்சி வேட்பாளராகப் போட்டியிட்டு தோல்வியடைந்திருந்த சஞ்சீவ ரெட்டி ஜனதா கட்சி வேட்பாளராக தேர்ந்தெடுக்கப்பட்டார். தோல்வியால் நிலை குலைந்திருந்த இந்திரா காந்தியின் காங்கிரசு எந்த வேட்பாளரையும் நிறுத்த வில்லை. வேறு பலர் மனுதாக்கல் செய்திருந்தாலும் அவர்களது மனுக்கள் நிராகரிக்கப்பட்டுவிட்டன. இதனால் சஞ்சீவ ரெட்டி போட்டியின்றி குடியரசுத் தலைவராகத் தேர்ந்தெடுக்கப்பட்டார்.

மேற்கோள்கள்
-----------

1. ↑
2. ↑   Election Commission of India

| * பா
* உ
* தொ
இந்தியத் தேர்தல்கள் |
| --- |
| 
* தேர்தல் ஆணையம்
* குடியரசுத் தலைவர்
* இந்தியக் குடியரசுத் துணைத் தலைவர்
* மக்களவை
* மாநிலங்களவை

 |
|  | மக்களவைத் தேர்தல்கள் | 
* 1951–52
* 1957
* 1962
* 1967
* 1971
* 1977
* 1980
* 1984
* 1989
* 1991
* 1996
* 1998
* 1999
* 2004
* 2009
* 2014
* 2019
* *2024*

 |  |
| மாநிலங்களவைத் தேர்தல்கள் | 
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 2021
* 2022
* 2023
* 2024
* 2025

 |
| குடியரசுத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1977
* 1982
* 1987
* 1992
* 1997
* 2002
* 2007
* 2012
* 2017
* 2022

 |
| குடியரசுத் துணைத் தலைவர் தேர்தல்கள் | 
* 1952
* 1957
* 1962
* 1967
* 1969
* 1974
* 1979
* 1984
* 1987
* 1992
* 1997
* 2002
* 2007
* 2012
* 2017
* 2022

 |
**இலதா** ( *Lata*) என்பது இந்தியாவின் ஒரு வரலாற்றுப் பகுதியாகும். இது இன்றைய குசராத்து மாநிலத்தின் தெற்குப் பகுதியில் அமைந்துள்ளது.

Mapஇலதா வடக்கில் மாகி ஆறுக்கும் தெற்கில் நருமதை அல்லது தப்தி ஆற்றுக்கும் இடையே உள்ள பகுதி என அடையாளம் காணப்பட்டுள்ளது. பரூச் அதன் முக்கிய நகரம். மேலும், பிராந்தியத்தின் முன்னாள் தலைநகரம் ஆகும். (தற்கால குசராத்து மாநிலத்தில் இங்கு குறிக்கப்பட்டுள்ளது).

இடமும் அளவும்
-------------

7-ஆம் நூற்றாண்டுக்கு முன் இயற்றப்பட்ட 'சக்தி-சங்கம்-தந்திரம்' என்ற ஒரு சாக்த சம்பிரதாய உரையில் இலதா அவந்தியின் மேற்கிலும் விதர்பாவின் வடமேற்கிலும் அமைந்திருந்ததாகக் கூறுகிறது. 

வரலாற்று அறிஞர் தேஜ் ராம் சர்மாவின் கூற்றுப்படி, இலதாவின் வடக்கு எல்லை மாகி ஆற்றால் அல்லது சில சமயங்களில் நருமதைய் ஆற்றால் உருவாக்கப்பட்டது. தெற்கில், இலதா பூர்ணா ஆறு வரையிலும், சில சமயங்களில் தமன் வரையிலும் பரவியது. அதில் சூரத்து, பரூச், கேடா , வடோதரா ஆகிய பகுதிகளும் அடங்கும்.

ஜார்ஜ் புலரின் கூற்றுப்படி, இலதா மாகி ஆற்றுக்கும் கிம் ஆற்றுக்கும் இடைப்பட்ட பகுதியாக இருந்தது. அதன் முக்கிய நகரம் பரூச் ஆகும்.

வரலாற்றுக் குறிப்புகள்
----------------------

பண்டைய புராணங்களிலோ சமசுகிருத இதிகாசங்களிலோ இலதா மண்டலம் பற்ரியக் குறிப்புகள் காணப்படவில்லை. 2-ஆம் நூற்றாண்டின் கிரேக்க-எகிப்திய எழுத்தாளரான தொலெமியின் எழுத்துக்களில் இருந்து இப்பகுதியின் ஆரம்பக் குறிப்பு வந்திருக்கலாம்.  அவர் குறிப்பிடும் லாரிக் எனற பகுதி, ஹெச்.டி. சங்கலியா  மற்றும் டி.சி. சிர்கார் உட்பட பல அறிஞர்களால் இலதாவுடன் அடையாளம் காண்கின்றனர்.  கிரேக்கப் பெயரான லதாவின் பிராகிருத வடிவமான லார்-தேசா ("லார் நாடு") என்பதிலிருந்து இது பெறப்பட்டிருக்கலாம். மோஃபிஸ் ஆற்றின் படுகையும் (மாகியுடன் அடையாளம் காணப்பட்டது), பேரிகாசா ( பரூச் ) லாரிகேவில் அமைந்திருந்ததாக தொலமி குறிப்பிடுகிறார்.  வத்சயயனா தனது மூன்றாம் நூற்றாண்டின் காமசூத்திரத்தில் இதை 'லதா' என்று அழைக்கிறார். இது மால்வாவின் மேற்கில் அமைந்துள்ளதாக விவரிக்கிறார். மேலும், அதன் மக்களின் பல பழக்கவழக்கங்களின் கணக்கைக் கொடுக்கிறது. 

குப்தர் கால பதிவுகளில், இலதா ஒரு மண்டலமாக அல்லது மாவட்டமாக குறிப்பிடப்படுகிறது.  இலதா மண்டலம் 8 ஆம் நூற்றாண்டு வரை நன்கு அறியப்பட்டிருந்தது.சில ஆரம்பகால கூர்ஜர-பிரதிகாரர்கள் மற்றும் இராஷ்டிரகூட பதிவுகளில் குறிப்பிடப்பட்டுள்ள இலதேசுவர நாடு லதாவாக இருக்கலாம்.  10 மற்றும் 11 ஆம் நூற்றாண்டுகளில் இலதா சாளுக்கியர்கள் இப்பகுதியை ஆண்டனர்.

சான்றுகள்
---------

1. 1 2 3  Sharma 1978, ப. 218.
2. 1 2 3  Pruthi 2004.
3. ↑  Sankalia 1977.
4. ↑  Sircar 1968.
5. ↑  Pruthi 2004, ப. 149.
6. ↑  Pruthi 2004, ப. 148.
7. ↑  Pruthi 2004, ப. 150.

### உசாத்துணை

* Pruthi, R. K. (2004). *The Epic Civilization*. Discovery. பன்னாட்டுத் தரப்புத்தக எண்:9788171418633. .
* Sankalia, Hasmukhlal Dhirajlal (1977). *Aspects of Indian History and Archaeology*. B. R.. பக். 27.
* Sharma, Tej Ram (1978). *Personal and Geographical Names in the Gupta Empire*. New Delhi: Concept. .
* Sircar, D. C. (1968). *Studies in Indian Coins*. Motilal Banarsidass. பன்னாட்டுத் தரப்புத்தக எண்:9788120829732. .
**அடிமுறை** என்பது தமிழ்நாட்டுத் தற்காப்புக் கலை-விளையாட்டுகளில் ஒன்று. அடிமுறை விளையாட்டில் கையாலும் காலாலும் தாக்கி எதிராளியை வீழ்த்துவர்.

அடிமுறையில் அடவுகள்
-------------------

அடிமுறை பயில்வோருக்கு 18 அடவுகள் சொல்லித் தரப்படும். அடவு என்பது முன்னும் பின்னும் கால்-தப்படி வைத்துக் கையை ஓட்டும் பாங்கு. இதில் எதிராளி வலிதாங்க மாட்டாமல் விழுவார்.

அடிமுறையில் பாணிகள்
-------------------

அடிமுறைத் தற்காப்பு விளையாட்டில் ஒற்றைச்சுவடு, அங்கச்சுவடு என இருவேறு பாணிகள் உண்டு

### அங்கச்சுவடு

தேக்வொண்டோவில் உள்ள கால்உதை
கராத்தேயில் உள்ள கைக்குத்து
ஜுட்ஜூவில் உள்ள உள்பூட்டுகள்
ஜூடோவில் உள்ள தூக்கி எறிதல்
குங்பூவில் உள்ள கைவெட்டு
வர்மக்கலையில் உள்ள வர்ம-உறுப்பு தாக்கம்
ஆகிய அனைத்துக் கூறுகளையும் உள்ளடக்கமாய்க் கொண்டிருப்பதுதான் அடிமுறை விளையாட்டின் அங்கச்சுவடு.[]

### பாவலா

முன்னால் ஓரடிப் பாவலா
பின்னால் ஓரடிப் பாவலா
என்று இப்படி ஈரடி, மூவடி, நாலடிப் பாவலாக்களும் உண்டு.
மற்றும் முன்னுடான், பின்னுடான், துள்ளுடான் என்னும் பாங்குகளும் இதில் உண்டு.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)
* களரிப்பயிற்று

கருவிநூல்
---------

தமிழர் விளையாட்டு மடல், மாத இதழ், தமிழ்நாடு அரசு வெளியீடு, தொகுப்பு நூல் - மறைகின்ற விளையாட்டுகள் 2002

மேற்கோள்கள்
-----------

1. ↑  Zarrilli, Phillip B. (1998). *When the Body Becomes All Eyes: Paradigms, Discourses, and Practices of Power in Kalarippayattu, a South Indian Martial Art*. Oxford University Press. பக். 27 – 29. பன்னாட்டுத் தரப்புத்தக எண்:978-0-19-563940-7.. பார்த்த நாள்: 14 January 2021.
2. ↑  Raj, J. David Manuel (1977). *The Origin and the Historical Development of Silambam Fencing: An Ancient Self-Defence Sport of India*. Oregon: College of Health, Physical Education and Recreation, Univ. of Oregon. பக். 44, 50, 83.
3. ↑  Luijendijk, D.H. (2005) Kalarippayat: India's Ancient Martial Art, Paladin Press, ISBN 1-58160-480-7
சாம்பிராணி
**சாம்பிராணி** அல்லது **குமஞ்சம்** என்பது பிரங்கின்சென்ஸ் *(Frankincense)* எனப்படும் மரத்திலிருந்து வடியும் பால் அல்லது பிசின் ஆகும். பாஸ்வெல்லியா செர்ராட்டா *(Boswellia serrata)* என்ற தாவரக் குடும்பத்தைச் சேர்ந்தது. இது மிக மெதுவாக இறுகி, ஒளிபுகும் தன்மையும் எளிதில் எரியும் தன்மையுமுடைய சாம்பிராணியாக மாறுகிறது.

சாம்பிராணி, குமஞ்சம், குங்கிலியம் மரத்துவெள்ளை, பறங்கிச்சாம்பிராணி, வெள்ளைக்கீரை என்று பல பெயர்களால் அழைக்கப்படுகிறது. இச்சாம்பிராணியை எரித்தால் மிகுந்த மணத்தைப் பரப்பும். சாம்பிராணி மரங்கள் மேற்கத்திய நாடுகள் மற்றும் இந்தியாவில் குஜராத், அஸ்ஸாம், ராஜஸ்தான், பீகார், ஒரிஸா, மற்றும் தமிழ்நாட்டில் அதிமாக காணப்படுகின்றன. தமிழ்நாட்டில் குறிப்பாக கல்வராயன், சேர்வராயன் மலைச்சரிவுகளில் 500 மீ – 700 மீ உயரத்தில் காணப்படுகிறது. சாம்பிராணி மரம் உறுதியானது. எனினும் எளிதில் அறுக்கவும், இழைக்கவும் முடியும். இவ்வகை மரங்கள் தீக்குச்சிகள் தயாரிக்கப் பெரிதும் பயன்படுகின்றன. நவம்பர் மாதம் முதல் ஜூலை வரையிலான காலங்களில் இம்மரங்களிலிருந்து பால் அதிகமாக வடியும். ஆண்டு ஒன்றிற்கு 1 கி.கி வரையில் ஒரு மரத்திலிருந்து சாம்பிராணி பெற முடியும்.

பயன்பாடு
--------

சாம்பிராணி புகை
பண்டைய காலம் முதல் மதவழிபாட்டிற்கும் மருத்துவத்திற்கும் சாம்பிராணி பயன்பட்டு வருகிறது

வேதியியல் உள்ளடக்கம்
--------------------

சாம்பிராணியில் காணப்படும் முக்கிய் வினைக் கூறான பொசுவெல்லிக் காடி (β-boswellic acid) 
சாம்பிராணியில் காணப்படும் சில வேதியியல் கூறுகள்:

* காடித் தன்மையான பிசின் (56 சதவீதம்), அல்ககோலில் கரையக் கூடியது, வேதியியல் குறியீடு: **C**20**H**32**O**4"
* பசை 30–36%
* 3-அசரைல்-பீட்டா-பொசுவெல்லிக் காடி
* அல்பா பொசுவெலிக் காடி
* 4-O-மீதைல்-குளுக்குரோனிக் காடி
* பெலன்டிரின்

மேற்கோள்கள்
-----------

1. 1 2 3  "Olibanum.—Frankincense.". *Henriette's Herbal Homepage* (www.henriettes-herb.com).. பார்த்த நாள்: 2009-01-14.
2. 1 2 3  "Farmacy Query". www.ars-grin.gov இம் மூலத்தில் இருந்து 2004-11-10 அன்று. பரணிடப்பட்டது... பார்த்த நாள்: 2009-01-14.
முளைத்திறன் விகிதம் சோதனை
**தாவர உடற்செயலியல்** அல்லது **தாவர உடலியங்கியல்** (*plant physiology*) என்பது தாவரங்களின் செயல்பாடு அல்லது உடலியங்கியல் தொடர்பான தாவரவியலின் ஒரு துணைப்பிரிவாகும். தாவர புறஅமைப்பியல் (தாவரங்களின் அமைப்பு), தாவர சூழலியல் (சுற்றுச்சூழலுடனான தொடர்பு), தாவரவேதியியல் (தாவரங்களின் உயிர்வேதியியல்), உயிரணு உயிரியல், மரபியல், உயிரியற்பியல், மூலக்கூற்று உயிரியல் ஆகியவை நெருக்கமாக தொடர்புடைய துறைகளில் அடங்கும்.

ஒளித்தொகுப்பு, சுவாசம், தாவர உணவூட்டம், தாவர வளரூக்கி செயற்பாடுகள், திருப்ப அசைவுகள், தூண்டல் இயக்கங்கள், ஒளிக்காலத்துவம், ஒளி உருவத்தோற்றவியல், சர்க்கேடியன் இசைவுகள், சுற்றுச்சூழல் அழுத்ததௌடற்செயலியல், விதை முளைத்தல், செயலற்ற நிலை, இலை துளைச் செயற்பாடு, ஆவியுயிர்ப்பு போன்ற அடிப்படைச் செயல்முறைகளில் தாவர உடற்செயலியலாளர்கள் ஆய்வுகளை மேற்கொள்கின்றனர்.

குறிப்புகள்
-----------

1. ↑  Frank B. Salisbury; Cleon W. Ross (1992). *Plant physiology*. Brooks/Cole Pub Co. பன்னாட்டுத் தரப்புத்தக எண்:0-534-15162-0.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* Latvia
* யப்பான்
* செக் குடியரசு

 |
**வெட்டுக்காயப் பூண்டு** அல்லது **கிணற்றுப்பாசான்** (*Tridax procumbens*) என்பது சூரியகாந்தி குடும்பத்தைச் சேர்ந்த பூக்கும் தாவரமாகும். இது பரவலாகக் களைச் செடியாக அறியப்படுகிறது. இது வெப்பமண்டல அமெரிக்காவைச் சேர்ந்த தாவரம் என்றாலும், இது உலகளாவிய வெப்பமண்டல, மிதவெப்ப மண்டலப் பகுதிகளில் பரவியுள்ளது. இது அமெரிக்காவின் ஒன்பது மாகாணங்களில் களைச் செடியாகப் பட்டியலிடப்பட்டுள்ளது.

பொதுவான பெயர்கள்
----------------

இதன் பொதுவான பெயர்கள் ஆங்கிலத்தில் கோட் பட்டன்கள் மற்றும் டிரிடாக்ஸ் டெய்சி, கன்னடத்தில் ஜெயந்தி, எசுப்பானிய மொழியில் காடிலோ சிசாகா, பிரஞ்சு மொழியில் ஹெர்பி கைலி, சமற்கிருதத்தில் ஜெயந்தி வேதம், இந்தியில் கமாரா,  ஒடியா மொழியில் பிஷாலியா கரானி, மராத்தி மொழியில் காம்பர்மொடி, தெலுங்கில் காயபாக்கு, & கட்டி சேமந்தி, தமிழில் வெட்டுக்காயப் பூண்டு அல்லது கிணற்றுப்பாசான், கிணற்றுப்பாசான், வெட்டுக்காயபச்சிலை, செருப்படித்தழை, மூக்குத்ததிப்பூண்டு, காயப்பச்சில்லை மற்றும் தென்தமிழகத்தில் பேச்சு வழக்கில் தாத்தாப்பூச்செடி முதலியன சப்பானிய மொழியில் கோட்டோபிகிகிகு, தாய் மொழியில் டின் டூக்கெ என்று அழைக்கப்படுகின்றன.

இலங்கையில் தமிழ் மக்கள் இச் செடியை கோணேசர் மூலிகை என அழைப்பர்.

பயன்கள்
-------

இந்தச் செடியின் இலைகளை வெட்டுக் காயங்களுக்கு தமிழக ஊர்ப்புறங்களில் மருந்தாகப் பயன்படுத்துவர். குழந்தைகள் இதன் பூவை நீண்ட காம்புடன் கொய்து *தாத்தா தாத்தா தல குடு* என்று சொல்லியபடி கிள்ளி விளையாடுவார்கள். இது புண்ணாற்றும், குறுதியடக்கி, கபநிவாரணி .மூச்சுக்குழாய்ச்சிரை, மூக்கடைப்பு, தடுமல், நீர்கோப்பு, வயிற்றுப்போக்கு, பேதி முதலியவை குணமாகும்.

  

இலையை நீர்விடாது அரைத்து வெட்டுக்காயம், சிராய்ப்பு ஆகியவற்றில் பற்றிடச் சீழ் பிடிக்காமல் விரைந்து ஆறும்.

கிணற்றுப்பூண்டின் இலைச்சாறும், குப்பைமேனி இலைச்சாறும் மருத்துவரின் ஆலோசனைப்படி கலந்து குடித்தால் நஞ்சு முறிவு ஏற்படும். மேலும் வயிற்றுக் கோளாறுகள் தீரும்.

வளரியல்பு
---------

கிணற்றடிப்பூண்டு எல்லாவித வளமான மண்ணில் வளரும் ஒரு சிறு செடி. இதன் தாயகம் மத்திய அமெரிக்கா. பற்களுள்ள சற்று நீண்ட தடிப்பான சொரசொரப்பான பச்சை இலைகளையும், மஞ்சள் நிறப் பூக்களையும் உடைய சிறு செடி. ஈரமான இடங்களில் தானே வளரும் தன்மையுடையது. இலையின் நீளம் 3-6 1.5-3 செ.மீ. தண்டு 5 -10 எம்.எம். நீளம், பூவின்விட்டம் 1.3 1.5 செ.மீ. பூவின் இதழ்கள் 5. நடுவில் வெண்மையாகஇருக்கும். இது தன்மகரந்தச் சேர்க்கையால் விதை உண்டாகும். ஒரு செடியில் 1500 விதைகள் இருக்கும் அவை காற்றில் பரவி ஒட்டிக் கொள்ளும். இது சாலை யோரங்களில், தரிசு நிலங்களில், தோட்டங்கள், புல்வெளிகள் எங்கும் பரவி வளரும். சீதோஸ்ண, மிதசீதோஸ்ண வெப்பத்தில் வளரக்கூடியது. உலகெங்கும் பரவியுள்ளது. லேசான பஞ்சுபோன்ற விதைகள் மூலம் இனவிருத்தி செய்யப்படுகிறது.

மேற்கோள்கள்
-----------

1. ↑  *Tridax procumbens L.* at the Encyclopedia of Life
2. ↑  Saxena, V. K.; Albert, Sosanna (2005). "Β-Sitosterol-3-O-β-D-xylopyranoside from the flowers of *Tridax* procumbens Linn". *Journal of Chemical Sciences* **117** (3): 263–6. doi:10.1007/BF02709296.
3. ↑  "ตีนตุ๊กแก" (in Thai). qsbg இம் மூலத்தில் இருந்து ஆகஸ்ட் 25, 2016 அன்று. பரணிடப்பட்டது... பார்த்த நாள்: August 1, 2016.

வெளி இணைப்புகள்
---------------

விக்கிமீடியா பொதுவகத்தில்,  
 ***வெட்டிக்காயப் பூண்டு***   
என்பதின் ஊடகங்கள் உள்ளன. 

* PIER fact sheet
* invasive.org profile
* Photo gallery
நத்தைக் குத்தி நாரை
===================

இந்தியா, இலங்கை போன்ற பகுதிகளில் வாழும் வலசை செல்லும் உள்ளுர்ப் பறவை. அலகு பெரியதாகவும், உறுதியாகவும் உள்ளது. மேல் தாடையின் முன்பகுதியில் பல வளைவுகள் உள்ளது. பெரிய கண்களுக்குப் பின்னால் முகம் அமைந்துள்ளது. முகத்தைச் சுற்றிலும், கன்னம், தொண்டையிலும் இறகுகளின்றி தோல் மட்டும் காணப்படும். இறகு அற்ற தன்மை அயோரிஸ் போன்ற பறவைகளில் மட்டுமே தென்படுகிறது. விரல்கள், கூர்மையான நகங்கள் நீண்டுள்ளன. 

நத்தைக் குத்தி நாரை
ஆண் நத்தைக் குத்தி நாரை
-----------------------

திறந்த இறகுகளற்ற அலகு பச்சை நிறமாகவும் கீழ்ப்புறம் சிவந்தும் உள்ளது. கண்களைச் சுற்றி இறகின்றியும் கூடுதலான தோல் பகுதியுடனும் காணப்படும். கால்கள் தடித்தும் வெளுத்தாற் போன்றுமிருக்கும். இனப்பெருக்கக் காலத்தில், வால் பகுதியிலுள்ள இறகுகள் குட்டையாகவும், கருமையாகவும், பச்சை நிறம் கலந்தும் காணப்படும். இனப்பெருக்கக் காலம் முடிந்து சாம்பல் நிற இறகுகள் தோன்றும். இளம் குஞ்சுகளின் இறகுகள் மர நிறத்தை ஒத்துள்ளன. 

### உணவு

நன்னீர் வாழ் நத்தைகளை உண்ணும். யூனியோ நத்தையை விரும்பி புசிப்பதாக கூறுவர். அலகின் இடையிலுள்ள இடைவெளி, கிளிஞ்சல்களைக் தொடர்ந்து உண்ண பயன்படுகிறது. நத்தைகளைக் கால்களால் பற்றி, ஒட்டு மூடியை உடைத்து அலகை அதன் வழியாகச் செலுத்தி உள்ளிருக்கும் உயிரியை எடுத்துண்கிறது. மீன்களையும், தவளைகளையும் உண்கிறது.

### இனப்பெருக்கம்

டிசம்பர் மாதத்தில் கிழக்குக் கடற்கரைப் பகுதிகளில் இனப்பெருக்கம் செய்கிறது. ஜூன் மாதத்திலும் செய்யக்கூடும் என்பர். டிசம்பர் மாதத்தில் கூட முட்டையிடத் தொடங்கும். இந்தியாவில் ஜூன், ஜூலை, ஆகஸ்ட் மாதங்களில் இனப்பெருக்கம் செய்கிறது. மியான்மர் போன்ற நாடுகளில் ஜனவரி, ஜூலை, மார்ச் மாதங்களில் செய்கிறது.

### கூடு

சிறு குச்சிகளின் உதவியால் பெரிய கூடுகளைக் கட்டும். ஒரே மரத்தில் பல கூடுகள் அமைத்துக் கொள்ளும். 4-5 முட்டைகள் இடும். முட்டைகள் வெண்மை நிறத்திலிருக்கும். 

```
பகுப்பு 1. கரூர் மாவட்ட ஆசிரியர்கள் எழுதிய கட்டுரைகள்
```

1. ↑  அறிவியல் களஞ்சியம் தொகுதி 13
குளம்
**குளம்** (*tank*) என்பது நன்னீர் நீர்நிலையாகும். பொதுவாக நன்னீர் நீர்நிலைகளை ஆறு, ஏரி, குளம், குட்டை எனப் பிரிப்பர். இது ஏரியைவிட சிரியதாகும்.

தோன்றிய வரலாறு
--------------

முற்காலத்தில் நமது முன்னோர்கள் நீரூற்றுகளிலிருந்து நீர் வீணாவதைத் தடுக்க குட்டைகளை உருவாக்கினர். அதிலிருந்து நீரை குடிநீராகவும், விவசாயத்திற்கும் பயன்படுத்தினர். நாளடைவில் குட்டை விரிவடைந்து குளமாக மாறியது. இவை பொதுவாக அரசர்கள் காலத்தில் கட்டப்பட்டவைகளாகவே உள்ளன. இயந்திரத் தொழில் முறைகள் அறிமுகமாகாத காலங்களில், மக்கள் பெரும்பான்மையோரின் தொழில்கள், விவசாயமாகவே இருந்தன. அதனால் கட்டப்படும் குளங்களை அண்டியே மக்கள் குடியிருப்புகள் அமையப் பெற்றன. குளத்தின் நீர் வாய்க்கால் வழியாக விவசாயம் செய்வதற்கு ஏதுவாக அவை அமைக்கப்பட்டன. அதனால் குளத்தைச் சூழ பல விவசாயக் கிராமங்கள் தோற்றம் பெற்றதுடன், குளத்தை அண்மித்த ஊரின் பெயர் குளத்தின் பெயராகவே வைக்கப்பட்டன.

நீரேற்றம்
---------

பொதுவாகக் குளம் மூன்று வகையில் நீரேற்றம் பெறுகிறது. அவை மழை நீர், ஆற்று நீர், மற்றும் நீரூற்று.

பயன்பாடுகள்
-----------

குளம்
குளங்கள் முதன் முதலில் குடிநீருக்காகவும், விவசாயத்திற்காகவும் பயன்படுத்தப் பட்டன. ஆனால் தற்போது குளத்து நீர் குடிநீராக பயன்படுத்தப்படுவதில்லை. விவசாயத்திற்குக் குறைந்த அளவிலும், குளிப்பதற்கும் ஏனைய தேவைகளுக்கும் பெருமளவிலும் பயன்படுத்தப்படுகிறது. குளத்தில் மீன்பிடித் தொழிலில் ஈடுபடுவோரும் உள்ளனர். இவ்வாறு குளத்தில் பிடிக்கப்படும் மீன்கள் நன்னீர் மீன்கள் என அழைக்கப்படும். அவை கடல் மீன்கள் போன்று உப்பு உருசி இருக்காது.

வடிவமைப்பு
----------

பள்ளம் நோக்கி ஓடும் மழை நீரை, தேக்கி வைக்க, குறுக்கே கட்டப்படும் அணை அநேகமாக ஒரு பக்கத்தில் மட்டுமே இருக்கும். அதனை குளக்கட்டு என்பர். குளக்கட்டுகள் அநேகமாக நேராகவே காணப்படும். சில குளங்கள் விதிவிலக்காகச் சற்று வளைவுடன் உள்ளவைகளும் உள்ளன. இரண்டு அணைக்கட்டுக்களை கொண்ட குளங்களும் உள்ளன. மழைக்காலத்தில் பெய்யும் மழை அதிகரித்தால், குளத்திலிருந்து நீர் வெளியேறுவதற்கு மதகுகளுடன் கூடிய மற்றொரு வாய்க்காலும் அமைந்திருக்கும். கட்டப்பட்டிருக்கும் குளக்கட்டு மழை நீர் நிரம்பி வழிந்தாலோ அல்லது குளக்கட்டு உடைப்பெடுத்தாலோ, குளத்தின் வான்கதவுகள் திறந்துவிடப்படும்.

தெப்பக்குளம்
------------

தெப்பக்குளங்கள் கோயில்களின் தேவைகளுக்காக கட்டப்பட்ட குளங்களாகும். அவை இதர பயன்பாடுகளுக்குப் பயன்படுத்தப் படமாட்டாது.

இலங்கையில் குளங்கள்
-------------------

முதன்மைக் கட்டுரை: இலங்கையில் உள்ள குளங்களின் பட்டியல்
இலங்கை வரலாற்றிலும் இலங்கையை ஆண்ட அரசர்கள் பல குளங்களைக் கட்டுவித்தனர். அவ்வாறு கட்டுவித்த குளங்கள் அந்த அரசர்களின் பெயர்களிலேயே அறியப்படுகின்றன. இக்குளங்கள் இலங்கையின் சமதரைப் பிரதேசங்களிலேயே உள்ளன. இலங்கையில் அதிகமான குளங்கள் வடகிழக்குப் பகுதிகளிலேயே உள்ளன.

மேற்கோள்கள்
-----------

1. ↑  STANLEY, E. G. (1975-06-01). "The Merriam-Webster Dictionary – The Oxford Illustrated Dictionary". *Notes and Queries* **22** (6): 242–243. doi:10.1093/nq/22-6-242. பன்னாட்டுத் தர தொடர் எண்:1471-6941.
**கங்காதர் காதே (Gangadhar Gade)** இந்தியாவைச் சேர்ந்த ஓர் அரசியல்வாதியாவார். அம்பேத்காரிய சமூக அரசியல் ஆர்வலராக இவர் செயல்பட்டார். இந்திய குடியரசுக் கட்சியின் முன்னாள் தலைவராகவும் பாந்தர் குடியரசுக் கட்சியின் தலைவராகவும் அறியப்படுகிறார்.   மகாராட்டிர மாநிலத்தின் அமைச்சராகவும் பணியாற்றினார். பிரபலமான பௌத்த தலைவராகவும் காடே மராத்வாடா பல்கலைக்கழகத்தின் நமந்தர் அந்தோலனின் தலைவராகவும் இருந்தார்.   1977 ஆம் ஆண்டு சூலை மாதம் 7 ஆம் தேதியன்று அன்று, தலித் பாந்தர்சு பொதுச் செயலாளர் கங்காதர் காடே முதலில் டாக்டர் பாபாசாகேப் அம்பேத்கரின் பெயரை மராத்வாடா பல்கலைக்கழகத்திற்கு வைக்க வேண்டும் என்று கோரினார்.

மேற்கோள்கள்
-----------

1. ↑  "NCP ties up with Panthers Republican Party". Oct 25, 2011.. பார்த்த நாள்: 22 June 2013.
2. ↑  "Statue of equality should come up at Indu Mill site: Ambedkar". Jan 2, 2012.
3. ↑  "युतीचे बोलणे झाल्यावर आमची बोलणी- माजीमंत्री गंगाधर गाडे". 26 March 2015.. பார்த்த நாள்: 6 October 2023.
4. ↑   *Dalit Painther : Bhoomika Evam Aandolan*. 24 November 2017. .
5. ↑  "मराठवाडा विद्यापीठाच्या नामांतर लढ्याचं स्मरण कशासाठी?". .
6. ↑  "Namantar Andolan : जाणून घ्या, 'नामांतर ते नामविस्तार' घटनाक्रम". 14 January 2019. .
**ஜூலியசு ஓனா** (ஆங்கில மொழி: *Julius Onah*) (பிறப்பு: 10 பெப்ரவரி 1983) என்பவர் நைஜீரியா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் தி கிளோவர் பீல்ட் பாரடாக்ஸ் (2018), லூஸ் (2019), மற்றும் வரவிருக்கும் கேப்டன் அமெரிக்கா: பிரேவ் நியூ வேர்ல்டு (2025) ஆகிய படங்களை இயக்கியுள்ளார்.

ஆரம்ப கால வாழ்க்கை
------------------

இவர் பெப்ரவரி 10, 1983 அன்று நைஜீரியாவில் உள்ள பெனு மாநிலத்தின் மகுர்டியில் பிறந்தார். இவரது தந்தை அடோகா ஓனா, நைஜீரிய தூதர் ஆவார். இவர் தனது இளமைகாலங்களை பிலிப்பைன்ஸ், நைஜீரியா, டோகோ மற்றும் யுனைடெட் கிங்டம் ஆகிய நாடுகளில் வளர்ந்தார். பின்னர் ஆர்லிங்டன் கவுண்டி, வர்ஜீனியாவுக்கு சென்றார்.

இவருக்கு அந்தோனி ஓனா என்ற ஒரு இரட்டை சகோதரர் உண்டு, இவர் 2017 ஆம் ஆண்டு வெளியான தி பிரைஸ் படத்தை இயக்கியுள்ளார்.

தொழில்
------

இவரின் படைப்புகள் சன்டான்சு, பெர்லின், டிரிபெகா, லண்டன், துபாய், லாஸ் ஏஞ்சல்ஸ், மெல்போர்ன் மற்றும் கேமரிமேஜ் உள்ளிட்ட உலகெங்கிலும் உள்ள திரைப்பட விழாக்களில் திரையிடப்பட்டுள்ளன. மேலும் 2010 கோடையில், பிலிம்மேக்கர் பத்திரிக்கையின் சுதந்திரத் திரைப்படத்தின் புதிய முகங்களில் ஒருவராகத் தேர்ந்தெடுக்கப்பட்டார்.

இவர் 2015 ஆம் ஆண்டு வெளியான தி கேர்ள் இஸ் இன் ட்ரபிள் என்ற திரைப்படத்தின் மூலம் அறிமுகமானார். அதை தொடர்ந்து 2018 ஆம் ஆண்டு தி கிளோவர் பீல்ட் பாரடாக்ஸ் மற்றும் 2019 ஆம் ஆண்டு லூஸ் என்ற படத்தையும் எழுதி மற்றும் இயக்கியுள்ளார். அதை தொடர்ந்து கேப்டன் அமெரிக்கா: பிரேவ் நியூ வேர்ல்டு என்ற மார்வல் திரைப் பிரபஞ்சத்தின் நான்காவது கேப்டன் அமெரிக்கா திரைப்படத்தை இயக்க உள்ளார், இதில் அந்தோணி மேக்கி முக்கிய பாத்திரத்தில் நடிக்கிறார்.

திரைப்படம்
----------


| ஆண்டு | தலைப்பு | இயக்குனர் | எழுத்தாளர் | தயாரிப்பாளர் |
| --- | --- | --- | --- | --- |
| 2015 | தி கேர்ள் இஸ் இன் ட்ரபிள் | ஆம் | ஆம் | ஆம் |
| 2018 | தி கிளோவர் பீல்ட் பாரடாக்ஸ் | ஆம் | இல்லை | இல்லை |
| 2019 | லூஸ் | ஆம் | ஆம் | ஆம் |
| 2025 | கேப்டன் அமெரிக்கா: பிரேவ் நியூ வேர்ல்டு | ஆம் | ஆம் | இல்லை |
|

மேற்கோள்கள்
-----------

1. ↑   பரணிடப்பட்டது மே 1, 2009 at the வந்தவழி இயந்திரம்
2. ↑  "Why 2017 Is The Breakout Year For Nigerian-American Directors, The Onah Brothers" இம் மூலத்தில் இருந்து March 20, 2017 அன்று. பரணிடப்பட்டது.. .
3. ↑  Kit, Borys (July 8, 2022). "*Captain America 4* Finds Its Director in Filmmaker Julius Onah (Exclusive)" இம் மூலத்தில் இருந்து July 8, 2022 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஜூலியசு ஓனா